sagorsarker/bangla-wikipedia huggingface dataset:
বিলবণীকরণ

বিলবণীকরণ বলতে সমুদ্রের লবণাক্ত পানিতে (ক্ষেত্রবিশেষে স্থলভাগবেষ্টিত হ্রদের হালকা লবণাক্ত পানি, অত্যধিক মাত্রা খনিজায়িত ভূগর্ভস্থ পানি এবং পৌর বর্জ্যপানিতে) দ্রবীভূত খনিজ লবণ দূর করাকে বোঝায়। এই প্রক্রিয়ার ফলে অন্যথায় অব্যবহারযোগ্য পানি মানুষের দ্বারা পান করার উপযুক্ত হয়। এছাড়া বিলবণীকৃত পানি সেচ, শিল্প ও অন্য বিভিন্ন উদ্দেশ্যে কাজে লাগানো যায়। বিদ্যমান বিলবণীকরণ প্রযুক্তিগুলি পরিচালনা করতে অনেক তাপশক্তির প্রয়োজন হয়, এবং জীবাশ্ম জ্বালানি পুড়িয়ে সাধারণত এই শক্তি সরবরাহ করা হয়, এ কারণে এই প্রক্রিয়াটি ব্যয়বহুল। এছাড়া যান্ত্রিক পদ্ধতিতেও (বিপরীত অভিস্রবণ) বিলবণীকরণ সম্পাদন করা হতে পারে। তুলনামূলকভাবে ভূপৃষ্ঠদেশীয় জল, ভূগর্বস্থ জল, পানির পুনঃচক্রায়ন এবং পানির সংরক্ষণ প্রক্রিয়ার মাধ্যমে সুপেয় পানি আহরণ অনেক সাশ্রয়ী। অধিকন্তু, বিলবণীকরণ কারখানাগুলি থেকে নিঃসৃত গ্রিনহাউস গ্যাস এবং বর্জ্য লবণাক্ত পানি (ব্রাইন) পরিবেশের উপর গুরুত্বপূর্ণ নেতিবাচক প্রতিক্রিয়া সৃষ্টি করে। একারণে সাধারণত শুধুমাত্র যেসব স্থানে বিশুদ্ধ পানি অর্থনৈতিকভাবে সুলভ নয় এবং যেখানে উপর্যুক্ত বিকল্পগুলি অবর্তমান, সেসব স্থানেই বিলবণীকরণ প্রক্রিয়াটি ব্যবহৃত হয়।
পানি ছাড়াও অন্যান্য লক্ষ্যবস্তু থেকেও লবণ ও খনিজ নিষ্কাশন করা হতে পারে। যেমন কৃষিতে মাটির বিলবণীকরণ করা হতে পারে।
বহু সমুদ্রগামী জাহাজ ও ডুবোজাহাজে পানির বিলবণীকরণের ব্যবস্থা থাকে। আধুনিককালে এসে মানব ব্যবহারের জন্য সাশ্রয়ী উপায়ে কীভাবে লবণাক্ত পানি থেকে সুপেয় পানি বা পানীয় জল তৈরি করা যায়, সে ব্যাপারে গবেষণা হচ্ছে।
নোলম্বুর

নোলম্বুর দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি লোকালয়। এটির পুন্তমল্লী মহা সড়কের কাছে মাদুরবায়ল ও পশ্চিম মুগপেরের নিকট অবস্থিত। পূর্বে এটি তিরুভেলুর জেলার অম্বাত্তুর তালুকের অংশ ছিল, পরে এটি চেন্নাই জেলার অন্তর্ভুক্ত করা হয়।
এই লোকালয়ের উত্তরদিকের প্রবেশপথ মুগপের ও অম্বাত্তুর ইন্ডাস্ট্রিয়াল এস্টেট অতিক্রম করে। আবার এই লোকালয়ের দক্ষিণ সীমান্তে রয়েছে মাদুরবায়ল ও নেরকুন্দ্রম। ভারতী সালাই ও তার প্রসারিত অংশ নোলম্বুর পর্যায়-২ ৭০ ফুট চওড়া৷ চেন্নাইয়ের অভ্যন্তরীণ চক্রপথ নোলম্বুরের পশ্চিম সীমান্ত বরাবর বিস্তৃত, যা চেন্নাইয়ের বিভিন্ন লোকালয়ের মধ্যে পরিবহন দ্রুত করেছে।
২০১১ খ্রিস্টাব্দে ভারতের জনগণনা অনুসারে নোলম্বুর জনগণনা শহরের জনসংখ্যা হয় ২১,৯৭৩ জন, যেখানে পুরুষ ১১,১৮১ জন ও নারী ১০,৭৯২ জন অর্থাৎ প্রতি হাজার পুরুষে ৯৬৫ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৪২৫ জন যেখানে শিশুপুত্র সংখ্যা ১,২৫১ জন এবং শিশুকন্যা সংখ্যা ১,১৭৪ জন। জনসংখ্যা অনুপাতে শিশু ১১.০৪ শতাংশ। শহরটির সাক্ষরতার হার ছিল ৯৪.৬৭ শতাংশ যেখানে পুরুষ সাক্ষরতার হার ৯৭.১১ শতাংশ ও নারী সাক্ষরতার হার ৯২.১৬ শতাংশ। শহরে মোট পরিবার সংখ্যা ৫,৬৫৩ টি।
বিষ্ণুপুর স্যার রমেশ ইনস্টিটিউশন

বিষ্ণুপুর স্যার রমেশ ইনস্টিটিউশন, (), পশ্চিমবঙ্গের উত্তর চব্বিশ পরগনা জেলায় অবস্থিত একটি শতাব্দী প্রাচীন বিদ্যালয়। এটি বর্তমানে বাংলা মাধ্যমের মাধ্যমিক ও উচ্চ মাধ্যমিক স্তরের ছেলেদের বিদ্যালয়। বিদ্যালয়ের উচ্চ মাধ্যমিক স্তরের পড়াশোনা অবশ্য সহশিক্ষামূলক।
কলকাতা হাইকোর্টের প্রখ্যাত বাঙালি বিচারপতি ও সমাজসেবক স্যার রমেশ চন্দ্র মিত্র (১৮৪০-১৮৯৯) ১৮৮০ খ্রিস্টাব্দে তার জন্মস্থান অবিভক্ত চব্বিশ পরগনা জেলার রাজারহাট-বিষ্ণুপুর গ্রামে একটি ইংরাজী মাধ্যমের বিদ্যালয় স্থাপন করেন, তার বন্ধুবর উইলিয়াম মহেন্দ্রনাথ দাস মহাশয়ের সহযোগিতায়।
সেসময় এটির নাম ছিল বিষ্ণুপুর উচ্চ ইংরাজী বিদ্যালয়। বিচারপতি মিত্রের দান করা জমিতে ও অর্থানুকূল্যে বিদ্যালয় ভবন নির্মিত হয়। এমনকি এর পরিচালন ব্যয়ও তিনি প্রথমদিকে বহন করতেন এবং ভবিষ্যতে বিদ্যালয়ের ব্যবস্থাপনা ব্যয় বাবদ মোটা অঙ্কের অর্থ বরাদ্দ করে ট্রাস্টও গঠন করেছিলেন। ১৮৮৮ খ্রিস্টাব্দে বিদ্যালয়টি কলকাতা বিশ্ববিদ্যালয়ের অনুমোদন লাভ করে। ১৮৯৯ খ্রিস্টাব্দে তার প্রয়াণের পর ১৯১৪ খ্রিস্টাব্দে নতুন ভবনে স্থানান্তরিত হয় এবং ১৯১৬ খ্রিস্টাব্দে বিদ্যালয়টি "বিষ্ণুপুর স্যার রমেশ মিটারস্ হাই ইংলিশ স্কুল" নামে পরিচিত হয়। তারপর ১৯১৯ খ্রিস্টাব্দে তদানীন্তন প্রধান শিক্ষক জ্যোর্তিময় ঘোষের প্রস্তাব অনুসারে "বিষ্ণুপুর স্যার রমেশ ইনস্টিটিউশন " নামে পরিবর্তিত হয়। ১৯৫১ খ্রিস্টাব্দে পশ্চিমবঙ্গ মধ্য শিক্ষা পর্ষদ গঠিত হলে বিদ্যালয়টি পর্ষদের অনুমোদন পায় ১৯৫২ খ্রিস্টাব্দে এবং ১৯৬১ খ্রিস্টাব্দে উচ্চতর মাধ্যমিক বিদ্যালয় স্তরে উন্নীত হয়। ১৯৬৩ খ্রিস্টাব্দে বিজ্ঞান বিভাগের পড়াশোনা শুরু হয়। 
১৯৮০ খ্রিস্টাব্দে শতবর্ষ উদ্‌যাপিত হয়। 
শতাব্দী প্রাচীন বিদ্যালয়টিতে পুরাতন ও নতুন ভবনের প্রশস্ত শ্রেণীকক্ষে ষষ্ঠ শ্রেণী হতে দ্বাদশ শ্রেণীর শিক্ষার্থীদের পঠনপাঠনের সুব্যবস্থা আছে। ৭৮ জন অভিজ্ঞ শিক্ষকমণ্ডলী ও ১৯৭৫ জন শিক্ষার্থী নিয়ে শিক্ষার্থী ও শিক্ষক বর্তমান অনুপাত ২৫:১। বিদ্যালয়টিতে শিক্ষাদানের মান বেশ উন্নত। বিদ্যালয়ে পাঠাগারে পুস্তক সংখ্যা প্রায় ৪১৬৫ টি। পড়াশোনার মানের সাথে বিদ্যালয়ের চূড়ান্ত পরীক্ষায় শিক্ষার্থীদের উত্তীর্ণের হার সামজস্যপূর্ণ। বর্তমানে কলা, বিজ্ঞান ও বাণিজ্য শাখা'র বিভিন্ন বিষয়ে শিক্ষাদানের ব্যবস্থা আছে বিদ্যালয়টিতে।
বিদ্যালয়টির নিজস্ব ক্রীড়াঙ্গণ বেশ প্রশস্ত। বিভিন্ন প্রথাগত শিক্ষাক্রম ছাড়াও খেলাধূলাসহ প্রথাবহির্ভূত বিষয় যেমন কর্মশিক্ষা (বাগান তৈরি করা, সার তৈরি করা, কাঠের কাজ) বিষয়ে শিক্ষাদানের ব্যবস্থা করে থাকে বিদ্যালয়টি। বিদ্যালয়ে ভারত স্কাউট এন্ড গাইডস্ ও রেড ক্রসের পৃথক গোষ্ঠী আছে। এছাড়াও বিদ্যালয়ে ন্যাশনাল ক্যাডেট কর্পস তথা এন.সি.সি র প্রশিক্ষণ এবং বাংলার ব্রতচারী সমিতির স্থানীয় অঙ্গ সমিতি - রাজারহাট আঞ্চলিক ব্রতচারী সমিতির র সহযোগিতায় ব্রতচারী প্রশিক্ষণেরও ব্যবস্থা আছে।
খানমরিচ ইউনিয়ন

খান মরিচ ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।
খান মরিচ ইউনিয়নের আয়তন ২৯.৭৫ বর্গ কিলোমিটার।
এটি জাতীয় সংসদের ৭০নং নির্বাচনী এলাকা পাবনা-৩ এর অংশ। এখানে ৩৮টি গ্রাম রয়েছে।
আল দুহাইল স্পোর্টস ক্লাব

আল দুহাইল স্পোর্টস ক্লাব (, ; সাধারণত আল দুহাইল এসসি অথবা শুধুমাত্র আল দুহাইল নামে পরিচিত) হচ্ছে দুহাইল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ২০০৯ সালে "লিখউইয়া স্পোর্টস ক্লাব" নামে প্রতিষ্ঠিত হয়েছে। ৯,০০০ ধারণক্ষমতাবিশিষ্ট আব্দুল্লাহ বিন খলিফা স্টেডিয়ামে "লাল ঘোড়া" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় সাবরি লামুচি এবং সভাপতির দায়িত্ব পালন করছেন খলিফা বিন হামাদ বিন খলিফা আল সানি। কাতারি রক্ষণভাগের খেলোয়াড় লুইজ জুনিয়র এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল দুহাইল এপর্যন্ত ১৬টি শিরোপা জয়লাভ করেছে; যার মধ্যে ৭টি কাতার স্টার্স লিগ, ১টি কাতারি দ্বিতীয় বিভাগ এবং ৩টি কাতার আমির কাপ শিরোপা রয়েছে। করিম বুদিয়াফ, মোহাম্মদ মুসা, লুইস সেয়ারা, ইউসুফ আল আরাবি এবং তে-হি-নামের মতো খেলোয়াড়গণ আল দুহাইলের জার্সি গায়ে মাঠ কাঁপিয়েছেন।
গিবস মুক্ত শক্তি

তাপগতিবিজ্ঞানে, গিবস মুক্ত শক্তি বা (গিবস শক্তি) একটি তাপগতিভিত্তিক সক্ষমতা যা স্থির তাপমাত্রা এবং চাপে তাপগতিভিত্তিক সিস্টেম দ্বারা সম্পাদিত হতে পারে সর্বাধিক বিপরীতমুখী কাজ গণনা করতে ব্যবহার করা যেতে পারে। গিবস মুক্ত শক্তি এর এসআই একক জুল) হল "সর্বাধিক" পরিমাণে অপ্রসারণক্ষম কাজ যা কোনও তাপীয় পদ্ধতিতে বন্ধ হওয়া সিস্টেম থেকে পাওয়া যায় (এমন একটি সিস্টেম যা তাপ এবং কাজ চারপাশের পরিবেশের সাথে বিনিময় করতে পারে, তবে কোন পদার্থ(ভর) নয়)। এই সর্বাধিকটি কেবল সম্পূর্ণ বিপরীত প্রক্রিয়াতেই অর্জন করা যায় । যখন একটি সিস্টেম প্রাথমিক অবস্থা থেকে চূড়ান্ত অবস্থায় প্রত্যাবর্তী প্রক্রিয়ায় রূপান্তরিত হয়, তখন "গিবস মুক্ত শক্তির" হ্রাস সিস্টেম দ্বারা তার চারপাশের উপর কৃতকাজ থেকে চাপ কর্তৃক কৃতকাজ বাদ দিয়ে পাওয়া যায়। 
গিবস শক্তি (প্রতীক formula_1) তাপগতিবিদ্যাভিত্তিক সম্ভাবনা যা একটি সিস্টেম নির্দিষ্ট চাপ এবং তাপমাত্রায় রাসায়নিক সাম্যবস্থায় পৌঁছানোর সময় সর্বনিম্ন হয়। সিস্টেমের অন্তরজ বিক্রিয়ার স্থানাঙ্কের সাপেক্ষে ভারসাম্য বিন্দুতে অদৃশ্য হয়ে যায়। এই হিসাবে, নির্দিষ্ট চাপ এবং তাপমাত্রায় স্বতঃস্ফূর্ত প্রতিক্রিয়ার জন্য formula_1 এর মান হ্রাস পাওয়ার দরকার ।
গিবস মুক্ত শক্তিকে, মূলত লব্ধ শক্তি বলা হয়, ১৮৭০ এর দশকে যা আমেরিকান বিজ্ঞানী জোসিয়াহ উইলার্ড গিবস দ্বারা বিকশিত হয়েছিল। ১৮৭৩ সালে, গিবস এই "লব্ধ শক্তি"কে নিম্নোক্তভাবে বর্ণনা করেছিলেন:
গিবসের মতে, বস্তুর প্রাথমিক অবস্থা এমন হওয়ার কথা যে "বস্তুটিকে বিপরীত প্রক্রিয়া দ্বারা বিলুপ্ত শক্তির রাজ্যে নিয়ে যাওয়া যেতে পারে"। তার ১৮৭৬ সালের শ্রেষ্ঠকাজ "On the Equilibrium of Heterogeneous Substances" (অন দ্য ইকুইলিব্রিয়াম অফ হেটেরোজেনাস সাবস্ট্যান্সেস), একাধিক দশাবিশিষ্ট রাসায়নিক সিস্টেমের গ্রাফিকাল বিশ্লেষণে, তিনি রাসায়নিক-মুক্ত শক্তি সম্পর্কে তার চিন্তাভাবনাকে সম্পূর্ণভাবে নিযুক্ত করেছিলেন।
যদি বিক্রিয়ক এবং উৎপাদ তাদের আদর্শ তাপগতিভিত্তিক অবস্থায় থাকে; তবে সংজ্ঞায়িত সমীকরণটি নিম্নোক্তভাবে লেখা হয়:
মুগপের

মুগপের দক্ষিণ ভারতের তামিলনাড়ু রাজ্যের চেন্নাই জেলার উত্তর-পশ্চিম দিকে অবস্থিত একটি আবাসিক অঞ্চল। এটি অভ্যন্তরীণ চক্রপথের পশ্চিম দিকে অবস্থিত এবং চেন্নাই নগর নিগমের জোন ৭-অম্বাত্তুরের অন্তর্গত। এর উত্তর এবং পশ্চিম দিকে রয়েছে পাড়ি ও আম্বাত্তুর ইন্ডাস্ট্রিয়াল এস্টেটের মতো অর্থনৈতিক অঞ্চল।
উত্তর-পশ্চিম দিকে অবস্থিত মঙ্গল হ্রদ ও‌ তৎসংলগ্ন উদ্যান এই লোকালয়ের বৃহত্তম উদ্যান। মুগপের পূর্ব ও পশ্চিম দুই ভাগে বিভক্ত।
মুগপ্পেরি নামে এই লোকালয়ে একটি হ্রদ ছিল, যেখান থেকে এই নামটি এসে থাকতে পারে। আবার আরেকটি জনশ্রুতি অনুসারে সন্তানহীন দম্পতিরা এই লোকালয়ের মন্দিরে প্রার্থনা করতে এলে তাদের সন্তান লাভ হতো। তামিল শব্দ 'মাক্কল' তথা জনগণ এবং তামিল শব্দ 'পেরু' অর্থাৎ প্রাপ্তি শব্দ দুটি একত্রিত করে এই স্থানের নাম এসে থাকতে পারে। এই স্থানটি পূর্বে "মাক্কল-পেরু" নামে পরিচিত ছিল যার অর্থ সন্তান লাভের কামনা। এখনো বহু দম্পতি শ্রী সন্তান শ্রীনিবাস পেরুমাল মন্দিরে সন্তান লাভের জন্য প্রার্থনা করতে আসেন।
মুগপের অম্বাত্তুর ও আন্নানগরের মাঝে ১১২ নং রাজ্য সড়কের ওপর অবস্থিত৷ অম্বাত্তুরের এর কাছাকাছি অবস্থিত হওয়ার কারণে পূর্বে
থেকে পশ্চিম দিকে যাওয়া ট্রেনগুলির মাধ্যমে এটি অম্বাত্তুর, পট্টরবক্কম ও কোরট্টুরের সাথে যুক্ত। এখান থেকে তিন কিলোমিটার দূরে চেন্নাই বাস টার্মিনাসে দূরপাল্লার ট্রেন এবং বাসের টিকিট সংরক্ষণের ব্যবস্থা রয়েছে। চেন্নাই আন্তর্জাতিক বিমানবন্দর এখান থেকে ১৬ কিলোমিটার সড়ক দূরত্বে অবস্থিত। নিকটবর্তী মেট্রো রেলওয়ে স্টেশনটি হল কোয়মবেড়ু।
৪ নং জাতীয় সড়ক এবং চেন্নাই বাইপাস অম্বাত্তুরে ১১২ নং রাজ্য সড়কের সাথে যুক্ত হয়ে দক্ষিণ দিকে মাদুরবায়ল ও পেরুঙ্গলতুরের দিকে অগ্রসর হয়েছে। অম্বাত্তুর থেকে ৪ নম্বর জাতীয় সড়কে পৌঁছানোর জন্য নোলম্বুর ও অয়বক্কমের মাঝে একটি আন্ডারপাস রয়েছে।
মুগপের লোকালয় সড়ক পরিবহন তথা বাস পরিবহনই মূখ্য। লোকাল এরিয়া ডেভেলপমেন্ট ফান্ডের বরাদ্দ অর্থে এখানে একটি বাস টার্মিনাস নির্মিত হয়েছে। প্রতিদিন গড়ে ৫০ হাজার মানুষ এই বাস টার্মিনাস ব্যবহার করে থাকেন এবং ১৫ টি রূপে মোট ৫০ টি বাস ৪০০ ট্রিপে এখান থেকে পরিচালিত হয়।
মুগপের পূর্ব বাস টার্মিনাসটি ১৯৯০ খ্রিস্টাব্দে চালু হয়। পাড়ি সালাইয়ের পাশে দিয়ে রেকর্ড ক্ষেত্রফল জুড়ে বিস্তৃত এই টার্মিনালটি প্রতিদিন ২১ টি বাস অস্বাভাবিক দিনের সর্বনিম্ন পাঁচ হাজার যাত্রী পরিচালনা করে। ২০১৫ খ্রিস্টাব্দে ৬ মিলিয়ন ভারতীয় মুদ্রা দেয় এটি পুনর্নবীকরণ করা হয়।
মুগপের পূর্ব বাস টার্মিনাসটি ২০১২ খ্রিস্টাব্দে সংস্কার করা হয়। প্রত্যেকদিন বারোটি রুটে ২৮০ ট্রিপে প্রায় ৩৯ টি বাস দৈনিক গড়ে ৩০,০০০ যাত্রীসহ পরিচালিত হয়।
আল গারাফাহ স্পোর্টস ক্লাব

আল গারাফাহ স্পোর্টস ক্লাব (, ; সাধারণত আল গারাফাহ এসসি অথবা শুধুমাত্র আল গারাফাহ নামে পরিচিত) হচ্ছে আল গারাফাহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৭৯ সালের ৬ই জুন তারিখে "আল ইত্তিহাদ স্পোর্টস ক্লাব" নামে প্রতিষ্ঠিত হয়েছে। ২১,১৭৫ ধারণক্ষমতাবিশিষ্ট সানি বিন জাসিম স্টেডিয়ামে "আল ফুহুদ" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় স্লাভিশা ইয়োকানোভিচ এবং সভাপতির দায়িত্ব পালন করছেন জাসিম বিন সামের। কাতারি আক্রমণভাগের খেলোয়াড় মুয়াইয়াদ হাসান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল গারাফাহ এপর্যন্ত ২৭টি শিরোপা জয়লাভ করেছে; যার মধ্যে ৭টি কাতার স্টার্স লিগ, ৪টি কাতারি দ্বিতীয় বিভাগ এবং ৭টি কাতার আমির কাপ শিরোপা রয়েছে। কাসেম বুরহান, মুয়াইয়াদ হাসান, ওসমান আলাউই, ভ্লাদিমির ওয়েইস এবং আহমেদ আলাউদ্দিনের মতো খেলোয়াড়গণ আল গারাফাহের জার্সি গায়ে মাঠ কাঁপিয়েছেন।
শুভ্রাংশু রায়

শুভ্রাংশু রায় বাঙালি ভারতীয় রাজনৈতিক ব্যক্তিত্ব। বীজপুর বিধানসভা কেন্দ্র থেকে দুবার বিধায়ক নির্বাচিত হয়েছিলেন। ২০১৯ এর ২৪শে মে তিনি সর্বভারতীয় তৃণমূল কংগ্রেস ছেড়ে ভারতীয় জনতা পার্টি্তে যোগদান করেন। 
২০১১ সালের পশ্চিমবঙ্গ বিধানসভা নির্বাচনে তিনি বীজপুর বিধানসভা কেন্দ্র থেকে ভারতের কমিউনিস্ট পার্টি (মার্ক্সবাদী) দলের প্রার্থী ডঃ নির্ঝরীনি চক্রবর্তী কে পরাজিত করে বিধায়ক নির্বাচিত হন।
২০১৬ সালের বিধানসভা নির্বাচনে তিনি ভারতের কমিউনিস্ট পার্টি (মার্ক্সবাদী) দলের প্রার্থী রবীন্দ্রনাথ মুখার্জি কে ৪৭ হাজার ৯৫৪ ভোটে পরাজিত করে দ্বিতীয় বার বিধায়ক নির্বাচিত হন।
২০২১ সালের বিধানসভা নির্বাচনে তিনি আবারও এই কেন্দ্র থেকে ভারতীয় জনতা পার্টি প্রার্থী হিসাবে ভোটে লড়েন এবং সর্বভারতীয় তৃণমূল কংগ্রেস প্রার্থী সুবোধ অধিকারীর কাছে ১৩ হাজার ৩৪৭ ভোটে পরাজিত হন।
আল আহলি স্পোর্টস ক্লাব (দোহা)

আল আহলি স্পোর্টস ক্লাব (, ; সাধারণত আল আহলি এসসি অথবা শুধুমাত্র আল আহলি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫০ সালে "আল নাজাহ স্পোর্টস ক্লাব" নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট হামাদ বিন খলিফা স্টেডিয়ামে "আল আমিদ" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় নেবোয়শা ইয়োভোভিচ এবং সভাপতির দায়িত্ব পালন করছেন আব্দুল্লাহ ইউসুফ আল-মোল্লা। কাতারি মধ্যমাঠের খেলোয়াড় ওমিদ ইব্রাহিমি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল আহলি এপর্যন্ত ৫টি শিরোপা জয়লাভ করেছে; যার মধ্যে ৪টি কাতার আমির কাপ শিরোপা রয়েছে। আলি কাদরি, জন বেনসন, মিশাল আব্দুল্লাহ, দিওকো কালুয়িতুকা এবং নাবিল আল জাহারের মতো খেলোয়াড়গণ আল আহলির জার্সি গায়ে মাঠ কাঁপিয়েছেন।
কাতার স্পোর্টস ক্লাব

কাতার স্পোর্টস ক্লাব (, ; সাধারণত কাতার এসসি অথবা শুধুমাত্র কাতার নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৭২ সালে "আল ইস্তিকলাল" নামে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট সুহাইম বিন হামাদ স্টেডিয়ামে "রাজা" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ইউনিস আলি এবং সভাপতির দায়িত্ব পালন করছেন হামাদ বিন সুহাইম আল সানি। কাতারি মধ্যমাঠের খেলোয়াড় মুহাম্মদ আল রাবিই এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কাতার এপর্যন্ত ১৩টি শিরোপা জয়লাভ করেছে; যার মধ্যে ২টি কাতার স্টার্স লিগ, ১টি কাতারি দ্বিতীয় বিভাগ এবং ২টি কাতার আমির কাপ শিরোপা রয়েছে। মুহাম্মদ আল-রাবিই, ফাদল ওমর, মুহাম্মদ ওমর সাইদ, হামদি হাববাউই এবং মুসা মাজিদ আল-আল্লাকের মতো খেলোয়াড়গণ কাতারের জার্সি গায়ে মাঠ কাঁপিয়েছেন।
আল আরাবি স্পোর্টস ক্লাব (কাতার)

আল আরাবি স্পোর্টস ক্লাব (, ; সাধারণত আল আরাবি এসসি অথবা শুধুমাত্র আল আরাবি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫২ সালের ১লা এপ্রিল তারিখে "আল তাহরির স্পোর্টস ক্লাব" নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে "ফারিগ আল-আহলাম" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আইসল্যান্ডীয় সাবেক ফুটবল খেলোয়াড় হেইমির হাৎলগ্রিমসন এবং সভাপতির দায়িত্ব পালন করছেন শেখ তামিম বিন ফাহাদ। কাতারি মধ্যমাঠের খেলোয়াড় আব্দুল্লাহ মারাফিয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল আরাবি এপর্যন্ত ২২টি শিরোপা জয়লাভ করেছে; যার মধ্যে ৭টি কাতার স্টার্স লিগ এবং ৮টি কাতার আমির কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, আল আরাবির সেরা সাফল্য হচ্ছে হচ্ছে ১৯৯৪–৯৫ এশিয়ান ক্লাব চ্যাম্পিয়নশিপের ফাইনালে পৌঁছানো; যেখানে তারা থাই ক্লাব থাই ফার্মারস ব্যাংকের কাছে ১–০ গোলের ব্যবধানে পরাজিত হয়েছিল। আহমেদ ফাহতি, আব্দুল্লাহ মারাফি, বুয়ালেম খুখি, পাওলিনিয়ো এবং ওয়ান্দেরলির মতো খেলোয়াড়গণ আল আরাবির জার্সি গায়ে মাঠ কাঁপিয়েছেন।
আল ওয়াক্রাহ স্পোর্টস ক্লাব

আল ওয়াক্রাহ স্পোর্টস ক্লাব (, ; সাধারণত আল ওয়াক্রাহ এসসি অথবা শুধুমাত্র আল ওয়াক্রাহ নামে পরিচিত) হচ্ছে আল ওয়াক্রাহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫৯ সালে "আল ওয়াক্রাহ যুব ক্লাব" নামে প্রতিষ্ঠিত হয়েছে। ৪০,০০০ ধারণক্ষমতাবিশিষ্ট আল জানুব স্টেডিয়ামে "সবজে নীল তরঙ্গ" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় তিনতিন মার্কেস এবং সভাপতির দায়িত্ব পালন করছেন শেখ খলিফা বিন হাসান। কাতারি আক্রমণভাগের খেলোয়াড় মুহাম্মদ বিন ইত্তু এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল ওয়াক্রাহ এপর্যন্ত ১০টি শিরোপা জয়লাভ করেছে; যার মধ্যে ২টি কাতার স্টার্স লিগ, ২টি কাতারি দ্বিতীয় বিভাগ এবং ১টি কাতারি স্টার্স কাপ শিরোপা রয়েছে। ওয়াহিদ মুহাম্মদ, আহমেদ ফাদিল, আলু হুসাইন রিহিমা, সেবাস্তিয়ান সায়েস এবং মহসিন মুতাওয়ালির মতো খেলোয়াড়গণ আল ওয়াক্রাহের জার্সি গায়ে মাঠ কাঁপিয়েছেন।
আল সাইলিয়াহ স্পোর্টস ক্লাব

আল সাইলিয়াহ স্পোর্টস ক্লাব (, ; সাধারণত আল সাইলিয়াহ এসসি অথবা শুধুমাত্র আল সাইলিয়াহ নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৯৫ সালের ১০ই অক্টোবর তারিখে "আল কাদসিয়াহ স্পোর্টস ক্লাব" নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট হামাদ বিন খলিফা স্টেডিয়ামে "আল শাহওয়ানি" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন তিউনিশীয় সাবেক ফুটবল খেলোয়াড় সামি তরাবিলসি এবং সভাপতির দায়িত্ব পালন করছেন শেখ নাসির বিন হামাদ। কাতারি রক্ষণভাগের খেলোয়াড় নাদির বিলহাজ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল সাইলিয়াহ এপর্যন্ত ৮টি শিরোপা জয়লাভ করেছে; যার মধ্যে ৩টি কাতারি দ্বিতীয় বিভাগ এবং ১টি কাতারি স্টার্স কাপ শিরোপা রয়েছে। মাজদি সিদ্দিক, মুস্তাফা হাফিস, গ্রেগরি গোমিস, ফাওজি আইশ এবং মুমুনি দাগানোর মতো খেলোয়াড়গণ আল সাইলিয়াহের জার্সি গায়ে মাঠ কাঁপিয়েছেন।
উম্ম সালাল স্পোর্টস ক্লাব

উম্ম সালাল স্পোর্টস ক্লাব (, ; সাধারণত উম্ম সালাল এসসি অথবা শুধুমাত্র উম্ম সালাল নামে পরিচিত) হচ্ছে উম্ম সালাল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৭৯ সালে "আল তাদামুন ক্লাব" নামে প্রতিষ্ঠিত হয়েছে। ২১,১৭৫ ধারণক্ষমতাবিশিষ্ট সানি বিন জাসিম স্টেডিয়ামে "বারজানের বাজপাখি" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মরক্কী সাবেক ফুটবল খেলোয়াড় আজিন বিন আসকার এবং সভাপতির দায়িত্ব পালন করছেন আব্দুলআজিজ বিন আব্দুলরহমান আল-সানি। কাতারি গোলরক্ষক বাবা মালিক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, উম্ম সালাল এপর্যন্ত ৫টি শিরোপা জয়লাভ করেছে; যার মধ্যে ১টি কাতার আমির কাপ এবং ৩টি কাতারি দ্বিতীয় বিভাগ শিরোপা রয়েছে। ইসমাইল মাহমুদ, ইসমাইল দাহকানি, বাবা মালিক, ইয়ানিক সাগবো এবং মাহমুদ আল মাওয়াসের মতো খেলোয়াড়গণ উম্ম সালালের জার্সি গায়ে মাঠ কাঁপিয়েছেন।
দিলপাশার ইউনিয়ন

দিলপাশার ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।
চলনবিল বিধৌত দিলপাশার ইউনিয়ন পরিষদ ১৯৮৩ সালে প্রতিষ্ঠিত হয়। প্রতিষ্ঠাতা কালের প্রথম চেয়ারম্যান ছিলেন নব কুমার ঘোষ। বর্তমান তারই ছোট ভাই অশোক কুমার ঘোষ দ্বিতীয় বার চেয়ারম্যান নির্বাচিত হয়েছেন।
দিলপাশার ইউনিয়ন ভাঙ্গুরা উপজেলার আওতাধীন ৪নং ইউনিয়ন পরিষদ। এখানে ২০টি গ্রাম রয়েছে।
আল খুর স্পোর্টস ক্লাব

আল খুর স্পোর্টস ক্লাব (, ; সাধারণত আল খুর এসসি অথবা শুধুমাত্র আল খুর নামে পরিচিত) হচ্ছে আল খুর ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৬১ সালে "আল তায়ুন স্পোর্টস ক্লাব" নামে প্রতিষ্ঠিত হয়েছে। ১২,০০০ ধারণক্ষমতাবিশিষ্ট আল খুর স্পোর্টস ক্লাব স্টেডিয়ামে "আল ফোরসান" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ভিনফ্রিড শাফার এবং সভাপতির দায়িত্ব পালন করছেন খলিফা বিন আহমেদ আল সানি। কাতারি মধ্যমাঠের খেলোয়াড় হিলাল মুহাম্মদ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল খুর এপর্যন্ত ৩টি শিরোপা জয়লাভ করেছে; যার মধ্যে ১টি কাতারি দ্বিতীয় বিভাগ শিরোপা রয়েছে। বাবা গেয়ে, রেজা শানবিহ, হিলাল মুহাম্মদ, মাদসন এবং জুলিও সেসারের মতো খেলোয়াড়গণ আল খুরের জার্সি গায়ে মাঠ কাঁপিয়েছেন।
সামিট গ্রুপ

সামিট গ্রুপ হলো একটি বাংলাদেশী বৃহত্তম ব্যবসায়িক শিল্পগোষ্ঠী। এই গোষ্ঠীর অধীনে শিল্পগুলির মধ্যে রয়েছে যোগাযোগ, বাণিজ্য, বিদ্যুৎ এবং শিপিং।
প্রবর্তক স্কুল এন্ড কলেজ

প্রবর্তক স্কুল এন্ড কলেজ (পূর্বনাম: প্রবর্তক বিদ্যাপীঠ) চট্টগ্রামের প্রবর্তক মোড়ে অবস্থিত একটি শিক্ষাপ্রতিষ্ঠান। এটি ১৯৩০ সালে স্কুল হিসেবে প্রতিষ্ঠিত হয় এবং দীর্ঘ যাত্রার ধারাবাহিকতায় ২০১৪ সালে এর কলেজ সেকশন চালু করা হয়। ২০২৩ সাল থেকে এই প্রতিষ্ঠানে ভোকেশনাল শাখার কার্যক্রমও যুক্ত হয়। বহিরাগত শিক্ষার্থীদের পাশাপাশি প্রবর্তক অনাথ আশ্রমের শিশুরা এই স্কুলে পড়াশুনা করে।
১৯৩০ সালে ১৬ জুলাই "প্রবর্তক বিদ্যাপীঠ" চট্টগ্রামের প্রাণকেন্দ্রে পাঁচলাইশে প্রতিষ্ঠিত হয়। ২০১৪-১৫ শিক্ষাবর্ষে প্রতিষ্ঠানটি উচ্চ মাধ্যমিক স্তরে উন্নীত হয়, যেখানে বিজ্ঞান, মানবিক এবং ব্যবসায় শিক্ষা শাখার পাঠদান করা হয়। ১৯৮৪ সালে মাধ্যমিক ও ২০২২ সালে উচ্চ মাধ্যমিক স্তর এমপিওভুক্তকরণ করা হয়। বর্তমানে এখানে প্রাথমিক, নিম্ন মাধ্যমিক, উচ্চ মাধ্যমিক ও এসএসসি (ভোকেশনাল) স্তর চালু আছে। 
এটি পাঁচলাইশ থানায় অবস্থিত। এর থেকে আধ মাইল দূরেই চট্টগ্রাম মেডিকেল কলেজের অবস্থান। প্রতিষ্ঠানটির পাশেই রয়েছে প্রবর্তক সংঘ। 
বাংলাদেশ শিক্ষাতথ্য ও পরিসংখ্যান ব্যুরোর তথ্যমতে ২০২৪ সালে প্রাথমিক স্তরে ৩৬, নিম্ন মাধ্যমিক স্তরে ৫৭১, মাধ্যমিক স্তরে ৩৪৯, উচ্চ মাধ্যমিক স্তরে ৩৪০ জন মিলে মোট ১২৯৬ শিক্ষার্থী শিক্ষাগ্রহণ করছে। 
২০১৬ থেকে ২০২৪ সাল পর্যন্ত প্রতিষ্ঠানের মোট ১২৪৩ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ১০১৩ জন এবং ফেল করেছে ২৩০ জন। ১০ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৮১.৫০%, এবং জিপিএ ৫ প্রাপ্তির হার ছিল ০.৮০%।
২০০৯ থেকে ২০২৪ সাল পর্যন্ত প্রতিষ্ঠান থেকে মোট ২৬৫২ জন শিক্ষার্থী এসএসসি পরীক্ষায় অংশগ্রহণ করে। এর মধ্যে পাস করেছে ২২৭৫ জন এবং ফেল করেছে ৩৭৭ জন। ৫৫ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৮৫.৭৮%, এবং জিপিএ ৫ প্রাপ্তির হার ছিল ২.০৭%।
২০১০ থেকে ২০১৯ সাল পর্যন্ত প্রতিষ্ঠান থেকে মোট ২৫৭৭ জন শিক্ষার্থী জেএসসি পরীক্ষায় অংশগ্রহণ করে। এর মধ্যে পাস করেছে ২১৮৩ জন এবং ফেল করেছে ৩৯৪ জন। ৫০ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৮৪.৭১%, এবং জিপিএ ৫ প্রাপ্তির হার ছিল ১.৯৪%।
২০২৪ সহপাঠী স্কুল র‍্যাংকিং অনুযায়ী, কলেজটি জাতীয় পর্যায়ে ৩৪৭৮ তম, বোর্ডে ১৯৫ তম, বিভাগে ৭৭৪ তম এবং জেলার মধ্যে ২১৯ তম স্থানে অবস্থান করেছে।
ভিল্লিবক্কম

ভিল্লিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল। এখানে রয়েছে চেন্নাই সেন্ট্রাল-আরক্কোণম অন্তর্গত ভিল্লিবক্কম রেলওয়ে স্টেশন, লাইনটি চেন্নাই শহরতলি রেলওয়ের পশ্চিম শাখার অংশ৷ ভোটার সংখ্যা নিরিখে ভিল্লিবক্কম তামিলনাড়ু বিধানসভার মধ্যে সবচেয়ে বড়।
ভিল্লিবক্কমের মূল নাম বিল্বারণ্যম। জনশ্রুতি অনুযায়ী অগস্ত্য মুনি এখানে একটি শিব মন্দির প্রতিষ্ঠা করেন। এই মন্দিরটি এখনো রয়েছে, মন্দিরের চারপাশে ছিলো বেলবন। বেলবন বা বিল্বের অরণ্য থেকে বিল্বারণ্যম নামটি আসে। পরে সময়ের সাথে এটি ভিল্লিবক্কমে পরিণত হয়।
২০১৯ খ্রিস্টাব্দ থেকে "স্মার্ট সিটি" প্রকল্পের মধ্যে ভিল্লিবক্কম হ্রদ সংস্কার ও সৌন্দর্যায়নের প্রতি নজর দেওয়া হয়। ঝুলন্ত ব্রিজ, খেলার উদ্যান, বসার জায়গা প্রভৃতি সহ এই হ্রদ হয়ে উঠবে একটি নতুন পর্যটন স্থল।
ভিল্লিবক্কম বাস টার্মিনাস রয়েছে কোন্নূর সড়কের পাশে। এই লোকালয়ে আর্টারিয়াল বা প্রাণসড়ক হলো চেন্নাই ইনার রিং রোড ও কোন্নূর হাই রোড। ২০০৭ খ্রিস্টাব্দের ৪ঠা ডিসেম্বর বহুদিনের পরিকল্পিত ভিল্লিবক্কম ভূগর্ভ পথ নির্মাণ শুরু হয় ও ২০১২ খ্রিস্টাব্দের ১৯শে জুন কার্যকর হয়। ৩৯০ মিলিয়ন ভারতীয় মুদ্রা ব্যয়ে তৈরি ৪৪৭.৫ মিটার দীর্ঘ ভূগর্ভ পথে ২.৫ মিটার চওড়া একটি সাইকেল পথও রয়েছে। ভিল্লিবক্কম ও পেরম্বুর রেলওয়ে স্টেশনের মাঝে ২০১২ খ্রিস্টাব্দে একটি রেল ওভারব্রিজ তৈরির সিদ্ধান্ত হয় ও ২০১৫তে তার বরাত দেওয়া হয়। ৫৯ কৌটি ভারতীয় মুদ্রা ব্যয়ে ৪৬০ মিটার দীর্ঘ এই উড়ালপুলের কাজ ১৮ মাসের মধ্যে ধার্য করা হয়েছে।
চেন্নাই শহরতলি রেলওয়ের চেন্নাই সেন্ট্রাল ও আরক্কোণম রেলওয়ে স্টেশন সেকশনের একটি স্টেশন হলো ভিল্লিবক্কম। এটি চেন্নাই সেন্ট্রাল থেকে ১০ কিলোমিটার পশ্চিমে অবস্থিত৷ শহরতলির বেলাচেরি, অম্বাত্তুর, আবাড়ি, পট্টাভিরাম, তিরুভেলুর, আরক্কোণম ও পোন্নেরির মতো লোকালয় রেলপথে সংযুক্ত। এই রেলপথ দক্ষিণ ভারতের সবচেয়ে পুরাতন রেলওয়ে সেকশন।
ভিল্লিবক্কম বিধানসভা কেন্দ্র দক্ষিণে আন্নানগর, উত্তরে মাধবরম, পূর্বে অয়নাবরম ও পশ্চিমে কোরট্টুর পর্যন্ত বিস্তৃত৷ এটি চেন্নাই মধ্য লোকসভা কেন্দ্রের অন্তর্গত৷
করুণা (উপন্যাস)

উনিশ শতকের শেষের দিকে করুণা রচনার মধ্য দিয়ে রবীন্দ্রনাথ ঠাকুরের উপন্যাস রচনার শুরু। ‘ভারতী’ পত্রিকায় ১৮৭৭-১৮৭৮ খ্রীস্টাব্দ পর্যন্ত ধারাবাহিকভাবে প্রকাশিত এ উপন্যাসটি ২৭ পরিচ্ছেদ পর্যন্ত লেখা হয়। তবে এটি তাঁর জীবদ্দশায় পুস্তকাকারে প্রকাশিত হয় নি। ১৯৬১ সালে পশ্চিমবঙ্গ সরকার কর্তৃক প্রকাশিত রবীন্দ্র রচনাবলীতে ‘করুণা’ প্রথম প্রকাশিত হয়। এটির পরিশেষ হয় নি বলে এটি উপন্যাসের সম্পূর্ণ মর্যাদা পায় নি (অসমাপ্ত উপন্যাস)। এটিকে বাদ দিয়ে রবীন্দ্রনাথ মোট তেরোটি উপন্যাস লিখেছেন। ‘করুণা’ রচনার সময় রবীন্দ্রনাথের বয়স ছিল ষোল বছর। রচনার দিক থেকে "করুণা" পূর্ববর্তী হলেও বৌ-ঠাকুরাণীর হাট (১৮৮৩) উপন্যাসটি প্রথম গ্রন্থাকারে প্রকাশ পায়। উনিশ শতকের রেনেসাঁসের ফলে নর-নারীর মধ্যে যে চেতনার ব্যবধান ঘটেছিল, তারই বহিঃপ্রকাশ এ উপন্যাস। এ শতকের সংস্কার-আন্দোলনের সঙ্গে চিরাচরিত প্রথার বিরোধ ছিল এ উপন্যাসের মূল বিষয়। সেইসঙ্গে নারীমুক্তি সম্পর্কিত কিছু প্রশ্ন তিনি ‘করুণা’ চরিত্রের মধ্য দিয়ে পাঠকের কাছে রেখেছেন। যেমন, প্রকৃত শিক্ষায় বঞ্চিত থাকার জন্য নারীর ব্যক্তিত্বের অভাব, বাবার সম্পত্তিতে কন্যাসন্তানের অনধিকার এবং অপরিণত নারীর বাল্যবিবাহের ফলে স্বামীর সঙ্গে যে দুস্তর মানসিক ব্যবধান, তা রবীন্দ্রনাথ তুলে ধরেছেন এ উপন্যাস ভাবনায়। এ উপন্যাসে নারীর অপরিণত ব্যক্তিত্বের কারণ অনুসন্ধান করেছেন রবীন্দ্রনাথ।
মহম্মদ সেলিম

মহম্মদ সেলিম (জন্ম: ৫ জুন ১৯৫৭) একজন ভারতীয় রাজনৈতিক ব্যক্তিত্ব। যার প্রপিতামহের বসতি ছিল তদানিন্তন আসামের অন্তর্গত সিলেট (বর্তমান বাংলাদেশ) জেলায়। তিনি সিপিআই(এম) পশ্চিমবঙ্গ রাজ্য কমিটির বর্তমান সম্পাদক। সেলিম ২০১৫ সালে ২১ তম বিশাখাপত্তনম পার্টি কংগ্রেসে ভারতের কমিউনিস্ট পার্টি (মার্ক্সবাদী) দলের পলিটব্যুরো সদস্য নির্বাচিত হন। তিনি ভারতের ১৬ তম লোকসভা নির্বাচনে রায়গঞ্জ লোকসভা কেন্দ্র থেকে সাংসদ হিসেবে নির্বাচিত হন। এর পূর্বে ১৪ তম লোকসভায় তিনি কলকাতা উত্তর পূর্ব লোকসভা কেন্দ্র থেকে সাংসদ ছিলেন।
মহম্মদ সেলিম মৌলানা আজাদ কলেজ থেকে দর্শন বিভাগে পড়াশোনা করেন। এখানকার পড়াশোনা শেষ করার পর তিনি স্নাতকোত্তর ডিগ্রির জন্য যাদবপুর বিশ্ববিদ্যালয় এ ভর্তি হন।
কলেজ জীবনেই মহম্মদ সেলিম ছাত্র রাজনীতিতে যুক্ত হয়ে পড়েন। যাদবপুর বিশ্ববিদ্যালয় এ ছাত্র আন্দোলন করার সময় তিনি তার পরবর্তী রাজনৈতিক জীবনের সহকর্মী নীলোৎপল বসু এবং মানব মুখোপাধ্যায়ের সাথে পরিচিত হন।
মহম্মদ সেলিম ১৯৯১ সাল থেকে ২০০১ সাল পর্যন্ত দশ বছর ভারতের কমিউনিস্ট পার্টি (মার্ক্সবাদী) দলের যুব সংগঠন ভারতের গণতান্ত্রিক যুব ফেডারেশনের সাধারণ সম্পাদক ছিলেন। ১৯৯০ সালেই তিনি তিনি ভারতীয় আইনসভার উচ্চকক্ষ রাজ্যসভার সদস্য নির্বাচিত হন এবং পরপর দুবার তিনি রাজ্যসভার সাংসদ নির্বাচিত হন। ১৯৯০ থেকে ২০০১, মোট ১১ বছর মহম্মদ সেলিম রাজ্যসভার সাংসদ ছিলেন। ২০০১ সালের বিধানসভা নির্বাচনে তিনি এন্টালি বিধানসভা কেন্দ্র থেকে ভোটে লড়েন এবং ষষ্ঠ বামফ্রন্ট সরকারের মন্ত্রী হন।
২০০৪ লোকসভা নির্বাচনে মহম্মদ সেলিম কলকাতা উত্তর পূর্ব লোকসভা কেন্দ্র থকে লোকসভার সদস্য নির্বাচিত হন।
২০০৯ সালে সেলিম কলকাতা উত্তর লোকসভা কেন্দ্র থেকে ভোটে লড়ে সর্বভারতীয় তৃণমূল কংগ্রেস প্রার্থী সুদীপ বন্দ্যোপাধ্যায়ের কাছে পরাজিত হন।
২০১৪ সালে মহম্মদ সেলিম রায়গঞ্জ লোকসভা কেন্দ্র থেকে ভোটে লড়ে ষোড়শ লোকসভার সদস্য হন। ২০১৯ সালের লোকসভা নির্বাচনে তিনি রায়গঞ্জ কেন্দ্র থেকে আবার ভোটে লড়েন এবং তৃতীয় স্থানে শেষ করেন।
২০২১ সালে পশ্চিমবঙ্গ বিধানসভা নির্বাচনে তিনি চণ্ডীতলা বিধানসভা কেন্দ্র থেকে লড়েন এবং আবারও তৃতীয় হন।
দুই বোন (উপন্যাস)

দুই বোন রবীন্দ্রনাথ ঠাকুর কর্তৃক বাংলা ভাষায় রচিত একটি উপন্যাস। এটি ১৯৩৩ খ্রিষ্টাব্দে প্রকাশিত হয়। এটি পরকীয়া সম্বন্ধীয় একটি মিলনান্তক উপন্যাস। এটি ১৯৩২-৩৩ সালে ‘বিচিত্রা’ পত্রিকায় বের হয়।
শর্মিলা ও ঊর্মিমালা দুই বোন। শর্মিলার স্বামী শশাঙ্কের সঙ্গে ঊর্মিমালার ঘনিষ্ঠতা তাদের সকলের জীবনে যে আলোড়ন সৃষ্টি করেছিল তারই নাটকীয়তাময় রূপায়ণ এই উপন্যাসে পরিলক্ষিত হয়। উপন্যাসটিতে পুরুষের পক্ষে দুই নারীকে দুইভাবে ভালোবাসার ফলে জটিলতার সৃষ্টি হয় আর নারীর পক্ষে সেই জটিলতার সমাধান দেখানো হয়েছে।
"দুই বোন" অবলম্বনে উপন্যাটির গল্প ও চিত্রনাট্যে বাংলাদেশে তুমি রবে নীরবে চলচ্চিত্র নির্মাণ করেন মাহবুবা ইসলাম সুমী। এটি ২০১৭ সালে মুক্তি পায়।
আল খুরাইতিয়াত স্পোর্টস ক্লাব

আল খুরাইতিয়াত স্পোর্টস ক্লাব (, ; সাধারণত আল খুরাইতিয়াত এসসি অথবা শুধুমাত্র আল খুরাইতিয়াত নামে পরিচিত) হচ্ছে আল খুরাইতিয়াত ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৯৬ সালে "আল হিলাল স্পোর্টস ক্লাব" নামে প্রতিষ্ঠিত হয়েছে। ২১,২৮২ ধারণক্ষমতাবিশিষ্ট আল খুর স্পোর্টস ক্লাব স্টেডিয়ামে "বজ্রধ্বনি" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ইউসুফ আদম মাহমুদ এবং সভাপতির দায়িত্ব পালন করছেন খলিফা বিন সামির। কাতারি মধ্যমাঠের খেলোয়াড় পেজমান মোন্তাজেরি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল খুরাইতিয়াত এপর্যন্ত ২টি শিরোপা জয়লাভ করেছে; যার উভয়েই হচ্ছে কাতারি দ্বিতীয় বিভাগ শিরোপা। মাহমুদ সাদ, মুহাম্মদ সালাম রহমা, দোমিঙ্গোস, ইয়াহিয়া কেবে এবং রাসিদ তিবেরকানিনের মতো খেলোয়াড়গণ আল খুরাইতিয়াতের জার্সি গায়ে মাঠ কাঁপিয়েছেন।
আল শামাল স্পোর্টস ক্লাব

আল শামাল স্পোর্টস ক্লাব (, ; সাধারণত আল শামাল এসসি অথবা শুধুমাত্র আল শামাল নামে পরিচিত) হচ্ছে মাদিনাত আশ শামাল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৮০ সালে প্রতিষ্ঠিত হয়েছে। ৫,৩০০ ধারণক্ষমতাবিশিষ্ট আল শামাল স্পোর্টস ক্লাব স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় দার্কো নোভিচ। আল শামাল হচ্ছে কাতারি দ্বিতীয় বিভাগের বর্তমান চ্যাম্পিয়ন, যারা ২০২০–২১ মৌসুমে ক্লাবের ইতিহাসে দ্বিতীয়বারের মতো শিরোপা জয়লাভ করেছিল।
ঘরোয়া ফুটবলে, আল শামাল এপর্যন্ত ৩টি শিরোপা জয়লাভ করেছে; যার মধ্যে ২টি কাতারি দ্বিতীয় বিভাগ শিরোপা রয়েছে। হাইসাম আল ইশরি, আলি মাজবেল ফার্তুস, মুমুনি দাগানো, সাইদ বুতাহার এবং মাহির হাদ্দাদের মতো খেলোয়াড়গণ আল শামালের জার্সি গায়ে মাঠ কাঁপিয়েছেন।
আল শাহানিয়াহ স্পোর্টস ক্লাব

আল শাহানিয়াহ স্পোর্টস ক্লাব (, ; সাধারণত আল শাহানিয়াহ এসসি অথবা শুধুমাত্র আল শাহানিয়াহ নামে পরিচিত) হচ্ছে আল শাহানিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৮ সালে "আল নাসর স্পোর্টস ক্লাব" নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় নাবিল আনওয়ার এবং সভাপতির দায়িত্ব পালন করছেন মিনাহি আল শাম্মারি। স্পেনীয় রক্ষণভাগের খেলোয়াড় আলবারো মেজিয়া এই ক্লাবের অধিনায়কের দায়িত্ব পালন করছেন।
আলবারো মেজিয়া, আব্দুল্লাহ খালিদ আল ইয়াজিদি, সাদ হুসাইন, রামিন রেজাইয়ান এবং লুসিয়ানো বাসকেসের মতো খেলোয়াড়গণ আল শাহানিয়াহের জার্সি গায়ে মাঠ কাঁপিয়েছেন।
মুয়াইযির স্পোর্টস ক্লাব

মুয়াইযির স্পোর্টস ক্লাব (, ; সাধারণত মুয়াইযির এসসি অথবা শুধুমাত্র মুয়াইযির নামে পরিচিত) হচ্ছে মুয়াইযির ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৫ সালে "আল শাবাব স্পোর্টস ক্লাব" নামে প্রতিষ্ঠিত হয়েছে। ২৭,০০০ ধারণক্ষমতাবিশিষ্ট মুয়াইযির স্পোর্টস ক্লাব স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় মুনির জাওয়ানি এবং সভাপতির দায়িত্ব পালন করছেন সালিহ আল-আজি।
ঘরোয়া ফুটবলে, মুয়াইযির এপর্যন্ত ২টি শিরোপা জয়লাভ করেছে; যার মধ্যে ১টি কাতারি দ্বিতীয় বিভাগ শিরোপা রয়েছে। মুহাম্মদ আত্তিয়া, আইয়ুব আল ওয়াদরাসি, মুহাম্মদ জোয়াইয়েদ, ঝাসমানি কাম্পোস এবং আইমান আব্দুল্লাহ আদমের মতো খেলোয়াড়গণ মুয়াইযিরের জার্সি গায়ে মাঠ কাঁপিয়েছেন।
ক্যাডমিয়াম ব্রোমাইড

ক্যাডমিয়াম ব্রোমাইড একটি অজৈব যৌগ যার রাসায়নিক সংকেত CdBr। এটি ক্যাডমিয়াম ধাতু এবং ব্রোমিনের একটি রাসায়নিক যৌগ।
ব্রোমিন বাষ্পের সাথে ক্যাডমিয়াম ধাতু গরম করে ক্যাডমিয়াম ব্রোমাইড তৈরি করা হয়। শুকনো ক্যাডমিয়াম অ্যাসিটেটের সঙ্গে গ্লেশিয়াল অ্যাসিটিক অ্যাসিডের উপস্থিতিতে অ্যাসিটাইল ব্রোমাইডের বিক্রিয়া করেও ক্যাডমিয়াম ব্রোমাইড প্রস্তুত করা যেতে পারে। এছাড়া হাইড্রোব্রোমিক অ্যাসিডের দ্রবণে ক্যাডমিয়াম বা ক্যাডমিয়াম অক্সাইড দ্রবীভূত করে নিষ্ক্রিয় গ্যাস হিলিয়ামের উপস্থিতিতে ঐ দ্রবণ বাষ্পীভূত করলে ক্যাডমিয়াম ব্রোমাইড পাওয়া যায়।
ক্যাডমিয়াম ব্রোমাইড দেখতে সাদা থেকে হালকা হলুদ রঙের স্ফটিকাকার লবণ। অনার্দ্র অবস্থায় জলের থেকে পাঁচ গুণেরও বেশি ভারী। এর ঘনত্ব ৫.১৯২ গ্রাম/সিসি। এই লবণটির গলনাঙ্ক ৫৬৮ ডিগ্রি সেলসিয়াস। এটি জলে দ্রবণীয়।
ক্যাডমিয়াম ব্রোমাইড ফটোগ্রাফিক ফিল্ম তৈরিতে, খোদাই এর কাজে এবং লিথোগ্রাফিতে ব্যবহার করা হয়।
ক্যাডমিয়াম ব্রোমাইড অন্যান্য ক্যাডমিয়াম যৌগগুলির মতো খুব বিষাক্ত। তাই সাবধানে সুরক্ষাবিধি মেনে লবণটির ব্যবহার করতে হবে।
আল মুসাইমির স্পোর্টস ক্লাব

আল মুসাইমির স্পোর্টস ক্লাব (, ; সাধারণত আল মুসাইমির এসসি অথবা শুধুমাত্র আল মুসাইমির নামে পরিচিত) হচ্ছে মুসাইমির ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৬ সালে "আল নাহদা স্পোর্টস ক্লাব" নামে প্রতিষ্ঠিত হয়েছে। ৩,০০০ ধারণক্ষমতাবিশিষ্ট আল সাইলিয়া স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় ড্রাগন তাদিচ।
ঘরোয়া ফুটবলে, আল মুসাইমির এপর্যন্ত ১টি শিরোপা জয়লাভ করেছে; যা হচ্ছে ২০০১ কাতারি দ্বিতীয় বিভাগের শিরোপা। বাসেল সামিহ জাইদান, আব্দুলরহমান সামির, এরিভেলতো, মুহাম্মদ আদনান দারজাল এবং মুহাম্মদ নুরির মতো খেলোয়াড়গণ আল মুসাইমিরের জার্সি গায়ে মাঠ কাঁপিয়েছেন।
আল মারখিয়াহ স্পোর্টস ক্লাব

আল মারখিয়াহ স্পোর্টস ক্লাব (, ; সাধারণত আল মারখিয়াহ এসসি অথবা শুধুমাত্র আল মারখিয়াহ নামে পরিচিত) হচ্ছে আল মারখিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৫ সালে "আল ইত্তিফাক স্পোর্টস ক্লাব" নামে প্রতিষ্ঠিত হয়েছে। ৪০,০০০ ধারণক্ষমতাবিশিষ্ট আল মারখিয়াহ স্টেডিয়ামে "আল ইত্তিফাক" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় ওমর নাজহি এবং সভাপতির দায়িত্ব পালন করছেন আলি আল মুসাইফরি।
ঘরোয়া ফুটবলে, আল মারখিয়াহ এপর্যন্ত ৫টি শিরোপা জয়লাভ করেছে; যার সবগুলোই কাতারি দ্বিতীয় বিভাগ শিরোপা। রেবিন সুলাকা, সালিহ বাদির আল ইয়াজিদি, তালাল আল শিলা, মুহাম্মদ সালাহ আল নিল এবং কোয়ামে কারিকারির মতো খেলোয়াড়গণ আল মারখিয়াহের জার্সি গায়ে মাঠ কাঁপিয়েছেন।
লুসাইল স্পোর্টস ক্লাব

লুসাইল স্পোর্টস ক্লাব (, ; সাধারণত লুসাইল এসসি, লুসাইল সিটি অথবা শুধুমাত্র লুসাইল নামে পরিচিত) হচ্ছে লুসাইল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৪ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন মেসিডোনীয় সাবেক ফুটবল খেলোয়াড় মিরসাদ ইয়োনুজ।
সাউদ আল আলি আল ইনিজি, খালিদ নাওয়াফ, আব্দুল্লাহ আলাউই বালগাইস, হামাদ মহসিন হারবি এবং তারিক হামিদের মতো খেলোয়াড়গণ লুসাইলের জার্সি গায়ে মাঠ কাঁপিয়েছেন।
আল বিদ্দা স্পোর্টস ক্লাব

আল বিদ্দা স্পোর্টস ক্লাব (, ; সাধারণত আল বিদ্দা এসসি অথবা শুধুমাত্র আল বিদ্দা নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় সামি সালাহউদ্দিন এবং সভাপতির দায়িত্ব পালন করছেন শেখ ফাহাদ মুহাম্মদ ফাহাদ।
সুলতান সালিহ, মুহাম্মদ ইজ্জুলউদ্দিন, আব্দুলআজিজ আল-হারকান, আব্দুলরহমান আহমেদ জাসিম এবং আব্দুল্লাহ আলি আব্বাদের মতো খেলোয়াড়গণ আল বিদ্দার জার্সি গায়ে মাঠ কাঁপিয়েছেন।
আল ওয়াব স্পোর্টস ক্লাব

আল ওয়াব স্পোর্টস ক্লাব (, ; সাধারণত আল ওয়াব এসসি অথবা শুধুমাত্র আল ওয়াব নামে পরিচিত) হচ্ছে আল ওয়াব ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ২০১৪ সালে "আল নাসর স্পোর্টস ক্লাব" নামে প্রতিষ্ঠিত হয়েছে।
মুহাম্মদ মুবারক বুদাউদ, সালেহ আনাদ আল দেরে, জাসিম মুহাম্মদ আল জাবির, আব্দুলরহমান মিসবাহ এবং মুহাম্মদ মাহজুব হাসানের মতো খেলোয়াড়গণ আল ওয়াবের জার্সি গায়ে মাঠ কাঁপিয়েছেন।
আল জাইশ স্পোর্টস ক্লাব

আল জাইশ স্পোর্টস ক্লাব (, ; সাধারণত আল জাইশ এসসি অথবা শুধুমাত্র আল জাইশ নামে পরিচিত) দোহা ভিত্তিক একটি কাতারি পেশাদার ফুটবল ক্লাব ছিল। এই ক্লাবটি ২০০৭ সালের জুলাই মাসে "আল জাইশ স্পোর্টস ক্লাব" নামে প্রতিষ্ঠিত হয়েছিল। ১২,০০০ ধারণক্ষমতাবিশিষ্ট আব্দুল্লাহ বিন খলিফা স্টেডিয়ামে এই দলটি তাদের সকল হোম ম্যাচ আয়োজন করতো। ১০ বছর যাবত কার্যক্রম পরিচালনার করার পর এই ক্লাবটি ২০১৭ সালের জুলাই মাসে বিলুপ্ত হয়েছে।
ঘরোয়া ফুটবলে, আল জাইশ সর্বমোট ৪টি শিরোপা জয়লাভ করেছে; যার মধ্যে ১টি কাতারি স্টার্স কাপ এবং ১টি কাতারি দ্বিতীয় বিভাগ শিরোপা রয়েছে। মুহাম্মদ মিসনানি, মাকিদ মুহাম্মদ, সর্দার রাশিদভ, ওয়াগনের এবং রোমারিনিয়োর মতো খেলোয়াড়গণ আল জাইশের জার্সি গায়ে মাঠ কাঁপিয়েছেন।
প্রজাপতির নির্বন্ধ

প্রজাপতির নির্বন্ধ রবীন্দ্রনাথ ঠাকুর কর্তৃক বাংলা ভাষায় রচিত একটি হাস্যরসাত্মক উপন্যাস। এটি ১৯০৮ খ্রিষ্টাব্দে প্রকাশিত হয়। এটি ১৩১১ বঙ্গাব্দে রবীন্দ্র-গ্রন্থাবলী ('হিতবাদীর উপহার') সংকলনে চিরকুমার সভা নামে প্রকাশিত হয়। পরে চিরকুমার সভা নামে এই উপন্যাসের নাট্যরূপটি ১৩৩২ বঙ্গাব্দে প্রকাশিত হয়। এটি সর্বমোট ১৬টি পরিচ্ছেদে বিভক্ত।
সেন্থিলনগর

সেন্থিলনগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি পূর্বে তিরুভেলুর জেলার কোলাতুর অঞ্চলের অন্তর্ভুক্ত ছিল চেন্নাই জেলার অংশীভূত হওয়ার পর একটি আবাড়ি প্রশাসনিক ক্ষেত্রের অন্তর্ভুক্ত হয়। এই লোকালয়টি অম্বাত্তুর এবং আবাড়ি রেলওয়ে স্টেশন-এর মাঝে চেন্নাই শহরের উত্তর-পশ্চিমদিকে অবস্থিত। মূলত আবাসিক পরিসংখ্যান এর উপর ভিত্তি করে এই লোকালয়টি গড়ে উঠছে।‌ বলমপুরী বিনায়ক মন্দির, তিরুমুল্লাইবায়ল রেলওয়ে স্টেশন, রঙ্গস্বামী ও কলাইমাগল মেট্রিকুলেশন স্কুল, আন্না অডিটোরিয়াম এই লোকালয়ের মূল আকর্ষণ ও প্রতিষ্ঠান। এছাড়াও রয়েছে ভৌগোলিক কারণে বিখ্যাত একটি বটগাছ, যা "আল মরম" নামে পরিচিত।
নিকটতম রেলস্টেশনটি হলো তিরুমুল্লাইবায়ল রেলওয়ে স্টেশন। এটি নর্দান গ্র্যান্ড ট্রাঙ্ক রোড (এটি ১৬ নং জাতীয় সড়কের অংশ) ২০০ ফিট রোড এর পাশে মহাত্মা গান্ধী মূল সড়কের থেকে ৫০০ মিটার দূরে অবস্থিত।
সড়কপথে এটি চেন্নাই সেন্ট্রাল থেকে ২২ কিলোমিটার চেন্নাই বাইপাস থেকে ৪ কিলোমিটার এবং চেন্নাই আন্তর্জাতিক বিমানবন্দর থেকে ২৪ কিলোমিটার দূরে অবস্থিত। অম্বাত্তুর ও তিরুমুল্লাইবায়ল রয়েছে ২.৫ ও ২.২ কিলোমিটার দূরত্বের মধ্যে।‌‌ নিকটে অবস্থিত চেন্নাই বাইপাস ব্যাঙ্গালোর হাইওয়ে জিএসটি রোড এবং কলকাতা হাইওয়ের জংশন।
১৯৭০ খ্রিস্টাব্দের পর তামিলনাড়ু গৃহ মন্ত্রণালয়ের উদ্যোগে লোকালয়ের যথেষ্ট উন্নতি সাধন হয়। সড়ক ব্যবস্থা চিকিৎসা ব্যবস্থা অর্থনৈতিক কমপ্লেক্স তৈরী স্কুল কলেজ অডিটোরিয়াম বাস স্ট্যান্ড খেলার মাঠ প্রভৃতি সুযোগ সুবিধা তৈরি হতে থাকে। চেন্নাই এমটিসি বাস পরিষেবার মাধ্যমে এটি চেন্নাই সেন্ট্রাল, মন্দাবেলী, মীঞ্জুর, ত্যাগরায়নগর, গিণ্ডি, তিরুমুল্লাইবায়ল, তিরু ভি কল্যাণসুন্দরম নগর, পাড়িয়ানলুর, মূলকড়াই, আম্বাত্তুর ছাড়াও শহরের অভ্যন্তরে এবং শহরের বাইরের জেলার বিভিন্ন অংশের সঙ্গে যুক্ত।
এটি আবাড়ি পৌরসভার ১১ নং ওয়ার্ড ও এর ওয়ার্ড কাউন্সিলর হলেন শ্রী সি. গোপালকৃষ্ণণ।
ঘূর্ণিঝড় টাউকটে

অতিতীব্র ঘূর্ণিঝড় টাউকটে () বর্তমানে একটি সক্রিয় এবং শক্তিশালী ক্রান্তীয় ঘূর্ণিঝড় যা ভারতের গুজরাত রাজ্যকে হুমকির মুখে ফেলে এবং কর্ণাটক ও গোয়া রাজ্যের উপর প্রভাব ফেলে। ২০২১ উত্তর ভারত মহাসাগরের ঘূর্ণিঝড় মরশুমের দ্বিতীয় নিম্নচাপ, প্রথম ঘূর্ণিঝড় ঝড়, প্রথম খুব তীব্র ঘূর্ণিঝড়। টাউকটে একটি গ্রীষ্মমণ্ডলীয় নিম্নচাপ থেকে উদ্ভূত হয় যা ১৩ মে প্রথম ভারতীয় আবহাওয়া বিভাগ পর্যবেক্ষণ করে। এই নিম্নচাপ পূর্ব দিকে সরে যায় এবং ১৪ মে নাগাদ একটি গভীর নিম্নচাপে পরিণত হয়ে "ঝড়টি ক্রমশ উত্তরের" দিকে ঝুঁকছিল। টাউকটে ১৫ মে পর্যন্ত ধীর তীব্রতা অব্যাহত রাখে। সেদিনের পরে তীব্র ঘূর্ণিঝড়ের শ্রেণি অর্জন করে। ১৬ মে তীব্র ঘূর্ণিঝড় রূপে আত্মপ্রকাশ করার আগে টাউকটে ভারতের কর্ণাটক উপকূলের সমান্তরালে শুরু হয়।
টাউকটে কেরালা উপকূলে এবং লক্ষদ্বীপের বিভিন্ন অঞ্চলে ভারী বৃষ্টিপাত এবং বন্যার সৃৃষ্টি করে। গোয়া রাজ্যেও ভারী বৃষ্টির খবর পাওয়া যায়।
১৪ মে, ২০২১ তারিখে কেরালা উপকূলে আরব সাগরে একটি নিম্নচাপ তৈরি হয়েছিল। জেটিডব্লিউসি নিম্নচাপ পর্যবেক্ষণ শুরু করে এবং এটিকে "ক্রান্তীয় ঘূর্ণিঝড় ০১ এ" হিসাবে মনোনীত করে। সর্বজনীন সমন্বিত সময় ১২.০০ বাজে গভীর নিম্নচাপ হওয়ার আগে নিম্নচাপটি ধীরে ধীরে তীব্র হয়ে ওঠে। ১৮.০০ বাজে নিম্নচাপটি "ঘূর্ণিঝড়" হয়ে ওঠে এবং আইএমডি এটিকে ""টাউকটে"" (Tauktae) নাম দেয়। এটি পরে ১৫ মে, ২০২১ তারিখে ১৫.০০ তে টাউকটে মারাত্মক ঘূর্ণিঝড়ে পরিণত হওয়ার দিকে অগ্রসর হয় এটি ১৬ মে আরো তীব্রতর হয়। জেটিডব্লিউসি এরই মধ্যে ১৫ মে, ১৮.০০ বাজে সাফির-সিম্পসন স্কেল অনুযায়ী বিভাগ ০১ এ উন্নীত করে। ০৬.০০ বাজে জেটিডাব্লিউসিসি এটিকে বিভাগ ০২ ক্রান্তীয় ঘূর্ণিঝড়ে উন্নীত করে। 
২০২১ সালের ১৬ মে, ভারতের প্রধানমন্ত্রী নরেন্দ্র মোদী নয়াদিল্লিতে বিভিন্ন উর্ধ্বতন কর্মকর্তাদের সাথে ভিডিও কনফারেন্সের মাধ্যমে ঘূর্ণিঝড় নিয়ে প্রস্তুতি পর্যালোচনা নিয়ে কথা বলেন। কেরলের উপকূলীয় অঞ্চলে মাছ ধরা নিষিদ্ধ করা হয়। মে মাসে টাউকটের কারণে রাজ্যের দুর্যোগ ব্যবস্থাপনা কর্তৃপক্ষ সমুদ্রের উপকূলীয় অঞ্চলে বিরূপ আবহাওয়ার পূর্বাভাস দেয়। আইএমডি মে মাসে মুষলধারে বৃষ্টির জন্য ক্ষদ্বীপের ১৫ টি ও কেরালার নয়টি জেলায় লাল সতর্কতা জারি করে। ঘূর্ণিঝড় দ্বীপপুঞ্জের উপর দিয়ে যাওয়ার সময় লক্ষদ্বীপের আগাট্টি বিমানবন্দরের সমস্ত উড্ডয়ন স্থগিত করা হয়। [6] ন্যাশনাল ডিজাস্টার রেসপন্স ফোর্স (এনডিআরএফ) নয়টি দল কেরালায় প্রেরণ করে এবং ভারতীয় সামরিক বাহিনীকে প্রস্তুত রাখা হয়েছিল। [7] পরিপূরক অক্সিজেন এবং অন্যান্য চিকিৎসা সরবরাহগুলিও দেশী এবং বিদেশী উভয় উত্স থেকে ঝুঁকিপূর্ণ অঞ্চলে আনা হয়েছিল। অচল জাহাজে থাকা তিন জেলেকে ভারতীয় কোস্টগার্ড উদ্ধার করে। উপকূল থেকে ২ হাজারেরও বেশি লোক সরিয়ে নেওয়া হয়। তাদের মধ্যে কোভিড -১৯ রোগীদের বিশেষায়িত চিকিৎসা কেন্দ্রে নেওয়া হয়। কর্ণাটকের দক্ষিণ কন্নড় শহরে কোভিড ১৯-এর বিস্তার কমাতে প্রাথমিকভাবে একটি কারফিউ জারী করা হয়েছিল। ছয় রাজ্যে এনডিআরএফ ১০০ টি দলে ৪৭০০ কর্মীকে নিয়োজিত রাখে।
সিন্ধু প্রদেশের মুখ্যমন্ত্রী সৈয়দ মুরাদ আলী শাহ একটি ঘূর্ণিঝড় জরুরী বৈঠকের আয়োজন করেন। উক্ত বৈঠকে তিনি সিন্ধু প্রদেশের উপকূলীয় জেলাসমূহে জরুরী অবস্থা জারী করেন।
শিকারী সম্প্রসারণ

শিকারী সম্প্রসারণ বা শিকারী সম্পৃক্তি এক ধরনের শিকারী বিরোধী অভিযোজন প্রক্রিয়া যেখানে শিকার শিকারীদের থেকে রক্ষা পাওয়ার উদ্দেশ্যে ঘনবসতিপূর্ণ এলাকায় জড় হয় যেখানে তার সাথে শিকারীর আরো শিকার বসবাস করে যেন শিকারের সম্পূর্ণ অঙ্গ শিকার ভক্ষণ করতে না পারে। কারন ঘন এলাকাটিতে শিকারীর জন্য অনেক শিকার একত্রে থাকে যে জন্য এমন একটা সম্ভাবনা থেকেই যায় যে কিছু কিছু শিকারের সম্পূর্ণ দেহ হয়ত শিকার ভক্ষণ করার আগেই তার পেট ভরে যাবে। বিভিন্ন উদ্ভিদ, কীট-পতঙ্গ ও মাছ এরূপ অভিযোজন প্রক্রিয়ায় অভ্যস্ত। প্রক্রিয়াটিকে শিকারীদের হাত থেকে বাঁচার জন্য শিকারের আশ্রয়স্থল হিসেবে বিবেচনা করা যায়। 
যেহেতু শিকারীর খাদ্য বৃদ্ধি পেতে থাকে, তাই শিকারীটির বেঁচে থাকা, বৃদ্ধি ও জনন সম্ভাবনা সেই এলাকায় বেড়ে যায়। যা হোক, ধীরে ধীরে শিকারীর খাদ্য বাড়তে বাড়তে এমন পর্যায়ে চলে আসে যখন শিকারী আর ভক্ষণ করতে পারে না। শিকারীটি তখন খাদ্য ভক্ষন থামিয়ে দেয়। এই বৈশিষ্ট্য টাইপ ২ কার্যকরী সাড়া -এর মধ্যে সুস্পষ্টভাবে পরিলক্ষিত। শিকারীর প্রজন্মকাল-এর উপর ভিত্তি করে শিকার প্রাণী কোনো স্থানে নিজেদের সংখ্যাও বাড়িয়ে তোলে (সংখ্যাগত সাড়া)।
এরূপ চিত্র স্পষ্টভাবে প্রতীয়মান হয় কোনো বনের ফল গাছের বীজ বপনের ক্ষেত্রে। কখনো কখনো বনের এক প্রজাতির গাছই বনের অধিকাংশ ফল জন্ম দেয়।
অতি ফুলায়ন ও ফলায়ন প্রক্রিয়া বাঁশেরা অনুসরণ করে। যার ফলে তাঁদের সংখ্যা বৃদ্ধি পায় এবং মৃত্যুসময় বিরতি অধিক হয়।
নির্মলকুমার সিদ্ধান্ত

নির্মলকুমার সিদ্ধান্ত () (১৩০০ ব - ৩ পৌষ ১৩৬৮ ব) ছিলেন একজন  ইংরাজী সাহিত্যের বিশিষ্ট ভারতীয়  বাঙালি পণ্ডিত। ভারতে ডিরেক্ট মেথড-এ ইংরাজী শিক্ষা প্রবর্তনে তিনি ছিলেন অন্যতম পথিকৃৎ। ১৯৫৯ খ্রিস্টাব্দে ভারত সরকার তাঁকে পদ্মভূষণ সম্মানে ভূষিত করে।   
নির্মলকুমার সিদ্ধান্তর জন্ম ব্রিটিশ ভারতের উত্তর প্রদেশের  আগ্রায়। তাঁদের আদি নিবাস ছিল অধুনা পশ্চিমবঙ্গের বাঁকুড়া জেলার সোনামুখীতে। প্রাথমিক পড়াশোনা আগ্রা ও বাঁকুড়া জেলা স্কুলে। তারপর কলকাতার স্কটিশ চার্চ কলেজে। ১৯১৫ খ্রিস্টাব্দে তিনি কেমব্রিজ বিশ্ববিদ্যালয়ে ইংরাজী সাহিত্যের ছাত্ররূপে প্রবেশ করে ১৯১৮ খ্রিস্টাব্দে বি.এ পরীক্ষায় প্রথম শ্রেণীতে প্রথম স্থান অধিকার করে রেকর্ড স্থাপন করেন। ১৯২০ খ্রিস্টাব্দে এম.এ পরীক্ষাতেও প্রথম হন। ১৯২২ খ্রিস্টাব্দে লন্ডন বিশ্ববিদ্যালয়ের লেকচারার হিসাবে কর্মজীবন শুরু করেন। ১৯৫৫ খ্রিস্টাব্দের ১৫ ই মে হতে ১৯৬০ খ্রিস্টাব্দের ৯ই অক্টোবর পর্যন্ত তিনি কলকাতা বিশ্ববিদ্যালয়ের উপাচার্য ছিলেন। তার এই সময়ে বিশ্ববিদ্যালয়ের সিনেট হল ভাঙার জন্য 'বিশ্ববিদ্যালয়ের কালাপাহাড় ' এই দুর্নাম পেয়েছিলেন। ১৯৬০ খ্রিস্টাব্দে  তিনি দিল্লি বিশ্ববিদ্যালয়ের উপাচার্য নিযুক্ত হন। দেশে ইংরাজী শিক্ষাদানের জন্য ডিরেক্ট মেথড-এর ব্যবহারের অগ্রণী ভূমিকা নিয়েছিলেন তিনি। ইউরোপে, আমেরিকা ও দূরপ্রাচ্যের দেশসমূহে  শিক্ষক প্রতিনিধিরূপে ভারতের প্রতিনিধিত্ব করেন। ভারতের বিভিন্ন শিল্প, সাহিত্য সংস্কৃতির সঙ্গে যুক্ত ছিলেন। তার রচিত "হিরোইক এজ" প্রাচীন ভারতীয় সংস্কৃতির উপর এক মূল্যবান গ্রন্থ।
রবীন্দ্রনাথ ঠাকুরের ঘনিষ্ঠ ও রবীন্দ্রসংগীতের প্রখ্যাত শিল্পী চিত্রলেখা সিদ্ধান্ত  (১৮৯৮ - ১৯৭৪) ছিলেন তার স্ত্রী।
১৯৫৯ খ্রিস্টাব্দে ভারত সরকারের পদ্মভূষণ সম্মানে ভূষিত হন। ১৯৬১ খ্রিস্টাব্দে তিনি কলকাতা বিশ্ববিদ্যালয়ের সাম্মানিক ডি.লিট সম্মানে ভূষিত হন।
নওয়াব মোশাররফ হোসেন

মোশাররফ হোসেন (১৮৭১১৫ নভেম্বর ১৯৬৬) একজন ভারতীয় মুসলিম লীগের রাজনীতিবিদ এবং বেঙ্গল প্রেসিডেন্সি সরকারের সাবেক মন্ত্রী ছিলেন।
মোশাররফ ১৮৭১ সালে ব্রিটিশ ভারতের বেঙ্গল প্রেসিডেন্সীর কুমিল্লার চৌদ্দগ্রাম উপজেলার চিওড়া কাজী পরিবারে জন্মগ্রহণ করেন। তার বাবা কাজী মোকাররাম আলী কুমিল্লা জজ কোর্টের আইনজীবী ছিলেন। তিনি ১৮৯৯ সালে হুগলি মহসিন কলেজ থেকে বি.এ পাশ করেন। তিনি কলকাতা বিশ্ববিদ্যালয় থেকে আইন বিষয়ে স্নাতক সম্পন্ন করেন। স্নাতক হওয়ার পর তিনি ফয়জুননেসা বেগমকে বিয়ে করেন। তার স্ত্রী একজন চা রোপণকারীর মেয়ে ছিলেন যার মাধ্যমে তিনি জলপাইগুড়িতে চা এস্টেট উত্তরাধিকার সূত্রে পেয়েছিলেন।
মোশাররফ জলপাইগুড়ি জেলা বারে তার আইনি কর্মজীবন শুরু করেছিলেন। ১৯১৮ সালে তিনি বঙ্গীয় আইন পরিষদের সদস্য নির্বাচিত হন। তিনি আইন পরিষদের ভেতর ও বাইরে মুসলিমদের স্বার্থ সংরক্ষণের জন্য চেষ্টা চালান। তিনি ১৯২৩ থেকে ১৯৩৬ সাল পর্যন্তও বঙ্গীয় আইন পরিষদের সদস্য দায়িত্ব পালন করেন। ১৯২৬ সালে ব্রিটিশ সরকার তাকে খান বাহাদুর ও নবাব উপাধি দেন। ১৯২৭ সালে তিনি বাংলার শিক্ষা মন্ত্রী ছিলেন। তিনি বাধ্যতামূলক বিনামূল্যে প্রাথমিক শিক্ষা বিল পাস করতে সহায়তা করেছিলেন। তিনি বেঙ্গল ইউনাইটেড মুসলিম পার্টির সহ-সভাপতি হিসেবে দায়িত্ব পালন করেন।
মোশাররফ ১৯৩৬ সালে নির্দলীয় প্রার্থী হিসেবে পুনরায় নির্বাচিত হন। নির্বাচনের পর তিনি মুসলিম লীগে যোগ দেন। ১৯৩৭ থেকে ১৯৪১ সাল পর্যন্ত তিনি আইন ও বিচার মন্ত্রণালয়ের মন্ত্রী ছিলেন। ১৯৪৩ থেকে ১৯৪৫ সাল পর্যন্ত তিনি অন্য মন্ত্রণালয়ের দায়িত্বে ছিলেন। তিনি পাকিস্তান আন্দোলনের একজন উকিল ছিলেন। দেশভাগের পর তিনি ভারতেই ছিলেন। তিনি পশ্চিমবঙ্গের বিধান সভার সদস্য হিসেবে দীর্ঘকাল দায়িত্ব পালন করেন।
১৯৬৬ সালের ১৫ নভেম্বর মোশাররফ মারা যান।
লেকিপ

লেকিপ (, ) হলো একটি ফরাসি দেশব্যাপী প্রকাশিত দৈনিক সংবাদপত্র, যা মূলত খেলাধুলার প্রতি নিবেদিত। এই সংবাদপত্রের মালিক ফিলিপ আমোরি সংস্করণ। এই সংবাদপত্রটি ফুটবল, রাগবি, মোটরস্পোর্ট এবং সাইক্লিংয়ের সংবাদ প্রকাশের জন্য জনপ্রিয়। এর পূর্বসূরি ছিল "লোতো", যা একটি সাধারণ ক্রীড়া সংবাদপত্র ছিল, যার নাম কোনও সংকীর্ণ আগ্রহের চেয়ে গাড়ি দৌড়ের সময়টির উত্তেজনাকে প্রতিফলিত করতো।
"লোতো" ১৯০৩ সালে ট্যুর দ্য ফ্রান্সের সাইক্লিং প্রতিযোগিতার উদ্ভব করেছিল, যা একটি সার্কুলেশন বুস্টার হিসেবে কাজ করেছিল। প্রতিযোগিতার প্রধানের হলুদ জার্সি (ফরাসিতে "মেলো জোন") ১৯১৯ সালে চালু করা হয়েছিল, সম্ভবত স্বতন্ত্র হলুদ নিউজপ্রিন্ট কাগজ প্রতিফলিত করার জন্য তার উপর লোতো প্রকাশিত হয়েছিল। উক্ত প্রতিযোগিতাটি শেষ পর্যন্ত উয়েফা চ্যাম্পিয়নস লীগে পরিণত হয়েছিল, যা লেকিপের সাংবাদিক গাব্রিয়েল হানোতের উদ্যোগ ছিল। ১৯৪৬ সালের ২৮শে ফেব্রুয়ারি তারিখ হতে এই সংবাদপত্রটি সপ্তাহে তিনবার প্রকাশিত হয়েছিল।
আবদুল মমিন চৌধুরী

আবদুল মমিন চৌধুরী (২২ জানুয়ারি ১৯৪০ - ৯ ফেব্রুয়ারি ২০২৪) একজন বাংলাদেশী ইতিহাসবিদ এবং শিক্ষাবিদ। তিনি বাংলাদেশ জাতীয় বিশ্ববিদ্যালয় এবং প্রাইম এশিয়া বিশ্ববিদ্যালয়ের সাবেক উপাচার্য। তিনি বাংলাদেশ ইতিহাস সমিতি ও বাংলাদেশ এশিয়াটিক সোসাইটির সভাপতি হিসেবেও দায়িত্ব পালন করেন।
মমিন চৌধুরী ১৯৪০ সালে জন্মগ্রহণ করেন। তার পিতা আবদুল ওয়াদুদ চৌধুরী এবং মাতা শিরিন বেগম। তিনি ১৯৫৪ সালে ঢাকার আরমানিটোলা সরকারি উচ্চ বিদ্যালয় থেকে ম্যাট্রিক এবং ১৯৫৬ সালে ঢাকা কলেজ থেকে আইএ পাস করেন। তিনি ঢাকা বিশ্ববিদ্যালয়ের ইতিহাস বিভাগ থেকে ১৯৫৯ সালে বি.এ. (অনার্স) এবং ১৯৬০ সালে এম.এ. ডিগ্রি লাভ করেন। তিনি লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ থেকে ১৯৬৫ সালে পিএইচ.ডি. ডিগ্রি অর্জনের পাশাপাশি ১৯৭৫-৭৬ সালে কমনওয়েলথ ফেলোশিপ নিয়ে পোস্ট-ডকটোরাল গবেষণাও সম্পন্ন করেন। ২০১৩-১৪ সালে অধ্যাপক চৌধুরী সিনিয়র ফুলব্রাইট ফেলো হিসেবে যুক্তরাষ্ট্রের ভ্যান্ডারবিল্ট বিশ্ববিদ্যালয়ের ইতিহাস বিভাগে ভিজিটিং স্কলার হিসেবে গবেষণা করেন।
আবদুল মমিন চৌধুরী ১৯৬০ সালে ঢাকা বিশ্ববিদ্যালয়ের ইতিহাস বিভাগে টিচিং ফেলো হিসেবে যোগদান করেন ও পরবর্তী বছর প্রভাষক পদে উন্নীত হন। একই বিভাগে তিনি ১৯৬৫ সালে সহকারী অধ্যাপক, ১৯৭০ সালে সহযোগী অধ্যাপক এবং ১৯৭৮ সালে অধ্যাপক হিসেবে পদোন্নতি পান। ২০০৫ সালে তিনি ইতিহাস বিভাগ থেকে অবসর লাভ করেন। অবসর গ্রহণের পর তিনি একই বিভাগে ২০০৬-২০১১ সাল পর্যন্ত সংখ্যাতিরিক্ত অধ্যাপক ও ২০১১-২০১৩ সাল পর্যন্ত অনারারি অধ্যাপক হিসেবে নিযুক্ত ছিলেন। দীর্ঘ কর্মজীবনে অধ্যাপনার পাশাপাশি তিনি ঢাকা বিশ্ববিদ্যালয়ের গ্রন্থাগারিক, কলা অনুষদের ডিন, সিন্ডিকেট ও সিনেট সদস্য-সহ বিভিন্ন গুরুত্বপূর্ণ পদে দায়িত্ব পালন করেন।
তিনি স্বনামধন্য বিভিন্ন পেশাজীবী সংগঠন ও প্রতিষ্ঠানের সাথে যুক্ত ছিলেন। তিনি বাংলাদেশ ইতিহাস সমিতির সাধারণ সম্পাদক এবং সভাপতি হিসেবে দায়িত্ব পালন করেছেন। ২০০১-২০০৪ সাল পর্যন্ত তিনি বাংলাদেশ এশিয়াটিক সোসাইটির সভাপতি ছিলেন। ২০১৪ সালে তিনি এশিয়াটিক সোসাইটির ফেলো মনোনীত হন।
চৌধুরী ২০০১-২০০৩ সাল পর্যন্ত বাংলাদেশ জাতীয় বিশ্ববিদ্যালয় এবং ২০০৩-২০০৫ পর্যন্ত প্রাইম এশিয়া বিশ্ববিদ্যালয়ের উপাচার্যের দায়িত্ব পালন করেন।
আবদুল মমিন চৌধুরী উল্লেখযোগ্য সংখ্যক গবেষণামূলক গ্রন্থের রচয়িতা। জাতীয় ও আন্তর্জাতিক জার্নালে তার ৪০টিরও অধিক গবেষণা নিবন্ধ প্রকাশিত হয়েছে। তার বহুল প্রশংসিত বইগুলির মধ্যে অন্যতম, ইংরেজি ভাষায় প্রকাশিত "ডাইনেস্টিক হিস্ট্রি অব বেঙ্গল (৭০৫-১২০০ খ্রিষ্টাব্দ)", এশিয়াটিক সোসাইটি অব পাকিস্তান, ঢাকা, ১৯৬৭।
আবদুল মমিন চৌধুরী ২০২৪ সালের ৯ ফেব্রুয়ারি ঢাকায় মৃত্যুবরণ করেন।